CELEX: 31991D0638
Language: sk
Date: 1991-12-03 00:00:00
Title: Rozhodnutie Komisie z 3. decembra 1991, o určení spoločného hostiteľského strediska pre počítačovú sieť Animo

Dôležité právne oznámenie

|

31991D0638

Úradný vestník L 343 , 13/12/1991 S. 0048 - 0049 Fínske špeciálne vydanie: Kapitola 3 Zväzok 39 S. 0210  Švédske špeciálne vydanie: Kapitola 3 Zväzok 39 S. 0210 

		Rozhodnutie Komisiez 3. decembra 1991o určení spoločného hostiteľského strediska pre počítačovú sieť "Animo"(91/638/EHS)KOMISIA EURÓPSKYCH SPOLOČENSTIEV,so zreteľom na Zmluvu o založení Európskeho hospodárskeho spoločenstva,so zreteľom na smernicu Rady 90/425/EHS z 26. júna 1990 týkajúcu sa veterinárnych a zootechnických kontrol uplatňovaných v obchode vo vnútri spoločenstva s niektorými zvieratami a výrobkami s ohľadom na vytvorenie vnútorného trhu [1], naposledy zmenenú a doplnenú smernicou 91/496/EHS [2], a najmä na jej článok 20 ods. 3,keďže 19. júla 1991 Komisia prijala rozhodnutie 91/398/EHS o počítačovej sieti spájajúcej veterinárne orgány (Animo) [3];keďže na zabezpečenie nerušenej činnosti siete by sa malo prijať opatrenie na využívanie hostiteľského centra; keďže je najskôr potrebné upresniť postup, na základe ktorého by sa malo takéto hostiteľské centrum určiť; keďže ďalším krokom bude určenie hostiteľského centra v súlade s postupom ustanoveným v článku 20 ods. 3 smernice 90/425/EHS;keďže hostiteľské centrum musí spĺňať presné technické upresnenia;keďže opatrenia ustanovené v tomto rozhodnutí sú v súlade so stanoviskom Stáleho veterinárneho výboru,PRIJALA TOTO ROZHODNUTIE:Článok 11. Komisia je zodpovedná za vyhlásenie verejnej súťaže s cieľom vybrať hostiteľské centrum pre počítačovú sieť Animo.2. Vyhlásenie verejnej súťaže podľa odseku 1 zahŕňa technické upresnenia uvedené v prílohe.3. Po vyhlásení verejnej súťaže podľa odseku 1 s cieľom určenia hostiteľského centra Komisia vyberie minimálne tri ponuky, ktoré spĺňajú upresnenia uvedené v ods. 2Článok 2Toto rozhodnutie je adresované členským štátom.V Bruseli 3. decembra 1991Za KomisiuRay Mac Sharryčlen Komisie[1] Ú. v. ES L 224, 18.8.1990, s. 29[2] Ú. v. ES L 268, 24.9.1991, s. 56[3] Ú. v. ES L 221, 9.8.1991, s. 30--------------------------------------------------PRÍLOHATECHNICKÉ ŠPECIFIKÁCIE PRE SPOLOČNÉ HOSTITEĽSKÉ CENTRUM SPOLOČENSTVA1. PopisHostiteľské centrum musí byť v prevádzke najneskôr do 1. júla 1992.Musí pozostávať najmä z týchto prvkov:- pamäť pre uchovávanie informácií. Predpokladá sa, že sa správy budú uchovávať po dobu štyroch týždňov,- počítače schopné zvládnuť veľké množstvá dát a konzultáciu viacerých užívateľov súčasne,- programové vybavenie pre riadenie a dokumentáciu, ktoré umožní distribúciu informácií,- zariadenie a programové vybavenie(hardware and software) pre riadenie komunikácie medzi verejnými sieťami (sieť x 25 a telefónna sieť),- služby pre elektronický prenos dát, ktoré zodpovedajú medzinárodným normám,- služby pre prenos súborov,- zariadenia na archiváciu po dobu jedného roku,- zariadenia na opätovné obnovenie prevádzky v prípade zlyhania.Hostiteľské centrum musí byť kompatibilné s existujúcimi systémami alebo systémami, ktoré budú zriadené v národných veterinárnych službách, a v súlade s medzinárodnými normami.Hostiteľské centrum musí byť k dispozícii sedem dní v týždni a 24 hodín denne.2. Bezpečnostné pravidláHostiteľské centrum musí mať prísne a na seba nadväzujúce opatrenia pre ochranu a integrity dát. Prístup k systému sa musí kontrolovať pomocou bezpečnostných postupov, najmä meniteľnými heslami spolu s pravidlami týkajúcimi sa počtu opakovaných vstupov tak, aby sa minimalizovalo nebezpečie náhodných alebo nevhodných konzultácií.3. Veľkosť a formát informáciíVeľkosť správy formátovanej na prenos môže byť až 4000 znakov. Formátovaná správa bude vo formáte ASCII s definovanými znakmi. Odhadovaný počet správ za deň bude približne 3000. Odhaduje sa, že spracovanie bude vyžadovať približne 3000 vstupných a 6000 výstupných operácií denne.4. Kapacita systémuSystém musí zvládnuť 2450 potenciálnych užívateľov. Prekrývanie užívateľských časov sa však môže meniť. Odhadovaný počet simultánnych užívateľov (vysielajúcich a prijímajúcich) bude v priemere 70 a maximálne 100. Kapacita sa musí dať v prípade potreby rozšíriť. Systém musí byť schopný spracovať čakacie kódy.5. PomocAsistenčná služba musí byť k dispozícii v sídle hostiteľského centra 12 hodín denne, od 7.00 hod. do 19.00 hod., aby riešila akýkoľvek problém pri komunikácii.6. ÚdržbaAby nedošlo k strate informácií, je potrebné zabezpečiť pre systém a činnosť hostiteľského centra rad bezpečnostných opatrení a zariadení pre obnovu súborov.Hostiteľské centrum musí mať k dispozícii všetok potrebný kvalifikovaný personál.--------------------------------------------------